  Виталий Пронин суредась П. А. КривоноговКиясаКык ар талэсь азьло дышетскисьёс куспын ортчытӥмы П. А. Кривоногов сярысь викторина. Тодон-валанзэ возьматӥз 98 нылпи. Таӵе ужрад туэ но ортчиз - интернет-викторинае пыриськиз 35 нылпи.Валамон, котькинлэн ӧвӧл на Интернетэз. Озьы ке но куд-ог нылпиос тунсыко валэктонъёс гожтӥллям. Нырысь блокын Кривоноговъя 15 юан сётэмын вал, кыкетӥяз - сомында ик юан Кияса ёрослэн историез, туала улонэз, калыкез сярысь.30 юан пӧлысь 29-эзлы шонер валэктон сётӥз Кияса шор ёзо школаын дышетскись Юлия Коконова, одӥг очколы гинэ кылизы Вуж Салья школаысь пиос, Киясаысь кыктоос Юлия но Лиза Овчинниковаос. Вормисьёс дунъямын кузьымъёсын, грамотаосын.Пусъёно, школаос куспын тужгес трос балл люказы сальяос но лутохаос. 10 шор ёзо школаос пӧлысь куинез школа Интернет-викторинае ӧз пыриськы.Геннадий  Парфёнов Теги: Кияса  